San Telmo (1788)
Palvelus

Alus lähti 7. huhtikuuta 1789 Ferrolista Moreno Tejadan testilaivueen kanssa koeajoihin. Se saapui 7. heinäkuuta 1789 laivaston mukana Napoliin kunnioittaakseen Molempain Sisilian kuningasta ja myöhemmin Livornoon vastaanottaakseen Toscanan herttuan. Elokuussa alus saapui laivaston mukana Cartagenaan. Aluksesta tehtiin Ferrolissa Tejadan lippulaiva. Alus saapui 9. kesäkuuta 1790 Ferrolista viiden linjalaivan kanssa Cádiziin liittyäkseen Nootkan sotaretkeä varten koottuun laivastoon. Lokakuussa alus lähti Cádizista Santa Isabelin kanssa Ferroliin reserviin siirrettäväksi.
Helmikuussa 1793 alus lähti Melgarejon laivueen mukana Ferrolista Cartagena de Indiasiin, mistä se lähti 21. kesäkuuta edelleen Havannaan mukanaan seitsemän miljoonaa pesoa. Alus saapui vielä samana päivänä Havannaan, mistä se suojasi urca Espaciosan ja fregattien Santa Balbinan ja Santa Paulan sekä priki Ardillan kanssa 41 rahtialuksen saattueen Cádiziin. Saattue saapui 13. syyskuuta Cádiziin. Tammikuussa 1794 alus partioi San Dámason ja fregattien Nuestra Señora de Guadalupen, Santa Teresan, Santa Catalinan, Santa Elenan, Santa Leocadian ja Nuestra Señora del Carmenin sekä prikien Pájaron ja Ligeron kanssa Biskajanlahdella. Heinäkuussa 1794 alus oli San Sebastiánissa ja syyskuussa Viscayassa. Aluksen miehistö valtasi 25. kesäkuuta 1795 neljä ranskalaiset Aimablen, Victorian, Reina de los Ángelesin ja Feliz Familian Pasajesin edustalla. Alus siirrettiin 22. tammikuuta 1796 reserviin.
Vuonna 1797 alus oli Mazarredon laivaston mukana Cádizissa Britannian kuninkaallisen laivaston amiraali Jervisin laivaston saartamana. Alus oli 1799 Cádizissa Mazarredon laivastossa. Se lähti Cádizista, mutta menetti myrskyssä mastonsa ja joutui toukokuussa 1799 hakemaan suojaa Oranista. Britannian kuninkaallisen laivaston 40-tykkinen fregatti hyökkäsi tuloksetta vaurioituneen aluksen kimppuun. Vuonna 1799 aluksen vauriot korjattiin Cartagenassa.
Vuonna 1799 alus liitettiin amiraali Bruixin johtamaan yhdistettyyn ranskalais-espanjalaiseen laivastoon. Alus siirrettiin Cádiziin, mistä se jatkoi Brestiin. Britannian kuninkaallinen laivasto saartoi aluksen laivaston mukana Brestiin. Alus lähti 1802 Brestistä Ferroliin.
Kuninkaallinen määräys vastaanotettiin 5. kesäkuuta 1805 Ferrolissa, mikä edellytti aluksen palauttamista palvelukseen huollon päätyttyä. Alus lähti 12. syyskuuta 1809 Ferrolista ja saapui 18. syyskuuta Cádiziin mukanaan rahaa ja tarvikkeita. Alus vei 20. joulukuuta 1809 Cádizista Cartagenaan ja Tarragozaan armeijalle rahaa ja tarvikkeita. Se saapui 29. maaliskuuta 1810 Cádiziin ja huhtikuussa Cartagenaan. Alus oli 15. toukokuuta 1810 myrskyssä vaurioituneena Cádizissa.
Alus kuljetti sotilaita Cádizista, jolloin se ajoi 22. toukokuuta 1810 karille Santa Catalinan linnan edustalla. Ranskan rannikkotykistö ampui hinauksessa ollutta alusta karilta irrotettaessa. Seuraavana päivänä alus kuljetti Cádizista joukkoja Cartagenaan, jonne se saapui 27. toukokuuta. Alus lähti 3. huhtikuuta 1811 pienempien alusten kanssa Cádizista takaa-ajamaan ranskalaisia kaappareita. Tammikuussa 1813 alus oli huono kuntoisena Máhonissa.
Heinäkuussa 1817 alus oli La Carracassa. Se lähti 13. toukokuuta 1819 Cádizista Alejandro I:n, fregatti Prueban ja kauppalaivan kanssa Limaan. Aluksen päällikkönä oli Joaquin de Toledo y Parra, kun se oli kontra-amiraali Rosendo Porlier y Astegueitan lippulaivana. Alus matkasi Callaoon kuljettaen täydennyksiä siirtomaasotiin. Matkalla alus vaurioitui kovassa merenkäynnissä Drakensalmessa Kaphornin eteläpuolella ja upposi 2. syyskuuta 1819. Aluksen tuhossa sai surmansa 644 upseeria, merisotilasta ja merimiestä.